《望海潮 次龙有章韵》
宋代·赵文

云外梅阴，雨馀苔晕，嫩寒初沁罗裳。书几凝尘，琴丝带润，小窗幽梦生凉。

新水涨银塘。恨王孙去后，烟草茫茫。记得湖山胜处，相对拆封黄。

情笺思墨犹香。奈当时两鬓，都是吴霜。兔颖吟苦，鹴裘解尽，何意此□游梁。

旧话不堪长。便倩薰风吹去，本地看风光。惟有青山，伴我耕钓老村庄。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。